Yi Sun-sin

Yi Sun-sin (;  ahoskatua; Euljiro-dong, Hanseong, Joseon, 1545eko apirilaren 28a – Namhae uhartea, Gyeongsang, Joseon, 1598ko abenduaren 16a) korear almirante eta jenerala izan zen, bere aberria 1592ko japoniar erasoaldietatik defendatzea lortu zuena. Yiren kortesiazko izena Yŏhae (여해) zen, eta hil ondoren Ausardia Leialaren Jauna () izendatu zuten.

Yi almiranteak japoniarren aurka borrokaturiko itsas guduen kopuru zehatza eztabaidagarria da.Choi, Jin-Sup (최진섭), "충무공 해전 전적은 ‘23전 23승’ 아닌 ‘62전 62승’" , The JoongAng, 2012-5-1 Hala ere, oro har gutxienez 23 itsas gudutan borrokatu zuela onartzen da, guztietan garaipena lortuz. Gudu horietako askotan, gerlari gutxi eta txarto horniturik agintzen zuen."Admiral Yi Sunsin: A brief overview of his life and achievements". Korean Spirit and Culture, Series I, Diamond Sutra Recitation Group. Bere arrakastarik ospetsuena Myeongnyangeko guduan gertatu zen, non 13 itsasontziko korear flota bat gutxienez 133ko japoniar flota baten aurka garaipenera eraman zuen.Yi Sunsin, Nanjung ilgi, p. 314 Yi Noryangeko guduan hil zen, Imjin Gerrako azken gudu handian, 1598ko abenduaren 16an.

Yi historiako itsas komandante handienetako bat da, bere ikuspegi estrategikoagatik, inteligentziagatik, berrikuntzengatik eta nortasunagatik ospetsua dena. Koreako historiako protagonista nabarmena da, bere izena daramaten mugarri, sari eta herriez, baita bere lorpenei buruzko film eta dokumental ugariez ere gogora ekarria. Bere gerra garaiko egunerokoak, Nanjung Ilgi izenekoak, UNESCOren Munduko Memoria ekimenaren parte dira.

 Erreferentziak 

 Kanpo estekak 

Kategoria:Seuldarrak
Kategoria:Koreako militarrak
Kategoria:Gerran hildako militarrak
Kategoria:XVI. mendeko idazleak
Kategoria:Koreako idazleak
Kategoria:Almiranteak